|  |  |
| --- | --- |
| Ügyiratszám: C/482- /2025.  Előterjesztő: Takátsné Györe Anett elnök  Szakmai előterjesztő: dr. Gujka Attila irodavezető  Ügyintéző: Lázár Péter beruházási ügyintéző | **Tárgy:** 2025. évi járdaépítési és felújítási pályázatra beérkezett támogatási kérelmek elbírálása  Mellékletek: 1. számú: táblázat |
|  |

**E L Ő T E R J E S Z T É S**

Cegléd Város Önkormányzata Képviselő-testületének Gazdasági Bizottsága

**2025. április 7-i ülésére**

**Tisztelt Bizottság!**

A járdák építésének és felújításának támogatásáról szóló 6/2020. (II.20.) önkormányzati rendelet (a továbbiakban: rendelet) 6. § (2) bekezdése szerint amennyiben a Képviselő-testület az önkormányzat tárgyévi költségvetésében a járdaépítésre és járdafelújításra forrást, előirányzatot biztosít, úgy a Gazdasági Bizottság – minden év március 31. napjáig, a helyben szokásos módon – felhívást tesz közzé támogatás igénylésének lehetőségéről.

A város 2025. évi költségvetésében járdaépítési program céljára 15.000.000 Ft került jóváhagyásra.

Az igényelhető támogatás mértéke – járda építése vagy felújítása esetén egyaránt –bruttó **12.000,- Ft/m2**, de legfeljebb bruttó **500.000,- Ft.**

Jelen előterjesztés leadási határidejéig - 2025. március 31. 1200 óra - **1** darab pályázat érkezett. A pályázat alapján odaítélhető támogatás bruttó **500.000 Ft**., Ezen időpontot követően beérkező támogatási kérelmek helyben osztott anyagként kerülnek a Gazdasági Bizottság elé a 2025. április 7-i ülésen.

A mellékletben szereplő támogatási igény pozitív elbírálása esetén, a járdaprogramban fennmaradó keretösszeg: **14.500.000 Ft.**

A benyújtott pályázat érvényes, a kötelező dokumentumok csatolásra kerültek és a helyszíni ellenőrzés alapján műszakilag indokolt. A pályázóval szemben nem áll fent a rendelet 8. § (2) bekezdése.

A pályázó legfontosabb adatai az előterjesztésmellékletben foglalt táblázatban található.

Kérem a Tisztelt Bizottságot, hogy a pályázó által igényelt összeg tekintetében döntését meghozni szíveskedjen!

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, a KT. SzMSz 59. § 6. pontjára tekintettel – **minősített** többségű szavazati arányt igényel.

Cegléd, 2025. március 31.

Takátsné Györe Anett sk.

elnök

**Határozati javaslat**

**Cegléd Város Önkormányzata Képviselő-testületének Gazdasági Bizottsága** – Cegléd Város Önkormányzata 6/2020. (II. 20.) önkormányzati rendeletea járdák építésének és felújításának támogatásáról (a továbbiakban: Járdaprogram) átruházott hatáskörében eljárva –

**1.)** Megállapítja, hogy a Járdaprogramra beérkezett, jelen határozat elválaszthatatlan mellékletét képező táblázatban felsorolt pályázat érvényes.

**2.)** Támogatja a határozat 1. pontjában jelzett pályázatokat, a táblázatban szereplő javasolt bruttó támogatási összegekkel a 2025. évi költségvetési előirányzat terhére.

**3.)** Felhatalmazza a Polgármestert a támogatási szerződés aláírására.

**4.)** Utasítja a Ceglédi Közös Önkormányzati Hivatalt a szükséges intézkedések megtételére, valamint a járda elkészültét követően, fedezet rendelkezésre állása esetén a támogatás folyósítására.

Határidő: 1.-3. pont tekintetében: azonnal

4. pont tekintetében: folyamatos

Felelős: Dr. Csáky András polgármester, Takátsné Györe Anett elnök

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pénzügyi Iroda
3. Irattár

Az előterjesztést láttam:

Dr. Diósgyőri Gitta

címzetes főjegyző

**Beérkezett pályázatok listája** *a …/2025. (IV.7.) GB határozat 1. számú melléklete*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Kérelmező neve | Járdaszakasz elhelyezkedése | Hrsz. | Tervezett járda nagysága (m2) | Tervezett járda hossza (méter) | Tervezett járda szélessége (méter) | Igényelt bruttó támogatási összeg | **Javasolt bruttó támogatási összeg** |
| 1. | Czinege Csaba | 2700 Cegléd, Déli út 23. | 7057/2 | 43 | 34,4 | 1,25 | 500 000 Ft | 500 000 Ft |